BAY ลดเป้าสินเชื่อปีนี้เหลือโต 4-6% หลังปรับลดประมาณการ GDP ไทย
BAY ลดเป้าสินเชื่อปีนี้เหลือโต 4-6% จาก 7-9% หลังปรับลดประมาณการ GDP ไทยมาอยู่ที่ 2.7-3.2% จากเดิมคาด 3.3-3.8%
21 ก.ค. 2558

นายโนริอากิ โกโตะ กรรมการผู้จัดการใหญ่และประธานเจ้าหน้าที่บริหาร ธนาคารกรุงศรีอยุธยา จำกัด (มหาชน) หรือ BAY เปิดเผยว่า บริษัทปรับลดเป้าสินเชื่อปีนี้เหลือเติบโต 4-6% จากเดิมคาดโต 7-9% (ไม่รวมผลจากสินเชื่อที่ได้รับโอนจาก BTMU สาขากรุงเทพฯ) หลังได้ปรับลดประมาณการอัตราการขยายตัวของเศรษฐกิจไทยปีนี้มาอยู่ที่ 2.7-3.2% จากเดิมที่ประมาณการไว้ 3.3-3.8% ในช่วงต้นปี
โดยเป็นผลจากการที่เศรษฐกิจชะลอตัวในครึ่งแรกปีนี้ และยังมีปัจจัยท้าทายจากภายนอกประเทศในช่วงที่เหลือของปีนี้จากภาวะเศรษฐกิจที่ชะลอตัวในช่วงครึ่งแรกของปี กอปรกับความท้าทายจากปัจจัยภายนอกประเทศในช่วงที่เหลือของปี 58 ส่งผลให้ธนาคารปรับลดประมาณการอัตราการขยายตัวของเศรษฐกิจไทยปี 58 อย่างไรก็ดี การเร่งลงทุนของภาครัฐ นโยบายการเงินที่ยังคงผ่อนคลาย และภาคการท่องเที่ยวที่แข็งแกร่ง น่าจะเป็นปัจจัยสนับสนุนต่อการฟื้นตัวของเศรษฐกิจ
 